पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमित मरीजों की बढ़ती संख्या को देखते हुए स्वास्थ्य विभाग ने गुरुवार से सामान्य मरीजों के लिए ओपीडी बंद कर संक्रमित मरीजों के लिए कोविड वार्ड बनाने का निर्णय लिया है। कोविड मरीजों के लिए ओपीडी में 70 ऑक्सीजन बेड की व्यवस्था की जाएगी।
प्रत्येक ऑक्सीजन सिलेंडर से चार बेड को जोड़ा जाएगा। इससे सिविल अस्पताल में कोविड मरीजों के लिए ऑक्सीजन बेड की संख्या बढ़कर 200 हो जाएगी।
जिले में पिछले पांच दिन से संक्रमित मरीजों की संख्या तेजी से बढ़ रही है। पांच दिन में ही जिले में 53 संक्रमितों की मौत हो चुकी। लोगों को ऑक्सीजन बेड नहीं मिल पा रहे हैं। इसके चलते स्वास्थ्य विभाग ने सिविल अस्पताल में ऑक्सीजन बेड बढ़ाने का फैसला लिया है।
सिविल अस्पताल में ओपीडी बिल्डिंग को कोविड वार्ड के तौर पर उपयोग किया जाएगा जबकि ओपीडी को निकु वार्ड की तरफ बिल्डिंग में शिफ्ट किया जाएगा, ताकि सामान्य मरीजों को उपचार के लिए परेशानी न उठानी पड़े। अब जिले में कोरोना संक्रमित मरीजों के लिए लगभग 500 ऑक्सीजन बेड की सुविधा हो जाएगी।
सिविल अस्पताल में कोविड मरीजों के लिए 130 ऑक्सीजन बेड है। जिनमें से 30 बेड आईसीयू में और शेष 100 ऑक्सीजन बेड हैं। इसके साथ ही सामान्य अस्पताल में बेडों की संख्या लगभग 200 जाएगी।
सीएमओ डॉ. सपना गहलावत ने बताया कि सिविल अस्पताल में 70 ऑक्सीजन बेड की संख्या बढ़ाई जाएगी। इसके लिए ओपीडी में कोविड वार्ड बनाया जाएगा जबकि ओपीडी की सामान्य सेवाओं को अस्पताल परिसर की दूसरी बिल्डिंग में शिफ्ट किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn